**Generalforsamling i AIF torsdag den 31/3-2023**

Først velkomst ved formanden og gennemgang af agenda for generalforsamlingen og herefter blev generalforsamlingen sat i gang med et indslag fra Viborg Idrætsråd.

**Indslag ved Dorthe Østergaard fra Viborg Idrætsråd omkring frivillighed:**

* Dorthe takker de frivillige – både trænere, bestyrelsesmedlemmer såvel som dem der bager kager og laver kaffe.
* Idrætsrådets vision er, at Viborg kommune skal være det bedste sted at være frivillig – bl.a. ved at anerkende de frivillige og huske at sige tak.
* Alle bidrag til frivillighed bidrager også til gode oplevelser og betyder noget særligt for lokalsamfundet – de frivillige er rollemodeller.

Dorthe havde medbragt en stak skrabelodder til idrætsforeningens frivillige, som vil blive fordelt ud til udvalgsformændene ved førstkommende bestyrelsesmøde, som så kan viderefordele ved lejlighed.

**1: Valg af dirigent**:   
Mogens Gammelgaard – **vedtaget**.   
Mogens godkendte herefter gennemførslen af generalforsamlingen da den var planlagt gennemført og varslet jf. vedtægterne.

**2: Valg af stemmetæller og referent:**Referent: Jonas Jordalen – **vedtaget**.   
Stemmetællere: Ingen valgt. Findes hvis der bliver noget der skal stemmes om.

**3: Formandens beretning og beretning fra udvalgene**:   
Hele beretningen kan ses på AIF website, herunder også beretningerne fra de sportslige udvalg.

Formanden fortalte om

* Et år uden coronarestriktioner, som i dag opfattes som en skildring. Man snakker ”før” og ”efter” corona.
* Et år hvor aktiviteterne og det frivillige arbejde blev genoptaget.
* Ukraine, hvor vi i AIF har taget godt imod de Ukrainske flygtninge.
* Alhede Hallerne, som økonomisk har det svært, men med en god strategi bevæger sig den rigtige retning. AIF bidrager til hallen, så godt som vi kan, bl.a. ved sponsorat af nye rutschebaner og ved at være en stærk forening og den største kunde ved hallen.   
  Alhede Hallerne og AIF er dybt afhængige af hinanden og der er et godt samarbejde ml. de to.
* AIF’s 100-års fødselsdag, som først blev fejret d. 10. februar 2022 med bl.a. ”legeland”, reception og grill. Igen et arrangement, hvor den store opbakning fra både lokalsamfund såvel som frivillige kom til udtryk.   
  Anden del af fejringen blev også markeret ved 2 uforglemmelige dage i fællesskabets og frivillighedens tegn – med gamle biler, børnedisko, MTB mv. – og ikke mindst, en kæmpe fest!  
  Ca. 100 frivillige var i gang – og for at AIF’s frivillige kunne få ”fri” til at feste, bistod KKIK med frivillige i den anledning.
* Cykelsponsorløb blev igen afholdt – dog uden Tawi – og han var savnet. Tawi tilføjer, han satser på at være klar igen næste gang.
* Frivillige fra AIF deltog igen ved DGI hærvejsløb.
* Pølsesalg ved Rom- og Whiskyfestival tog AIF’s frivillige sig også af.
* Julekalendere, juletræsfest og fyrværkerisalg.
* YouTurn – som skal bidrage til at gøre os til en endnu bredere forening.
* En stor tak til de frivillige, som var med til at gøre 2022 til et fantastisk år.
* En stor tak til vores trofaste sponsorer, som bidrager til, at AIF kan være en moderne forening.

**Håndboldudvalget ved Astrid:**

* Håndbold håbes at starte op til efteråret og til formålet arbejdes der på at finde 1-2 trænere.

**Gymnastikudvalget ved Pia Kvist Helding:**

* Børneholdene er fyldt godt op og trænerne har et godt samarbejde.
* De ældre børn har noget rigtig godt socialt ifm. gymnastik.
* Tur til Baboon City var en stor succes.
* Tur til Frederiks Skole, hvor 1. klasserne skulle prøve gymnastik.
* Opvisning i April 2023, hvor der også deltages med seniorhold.
* Der er plads til flere på Jumping Fitness!

**Badmintonudvalget ved Kim Rasmussen:**

* Motionisterne kører stille og roligt.
* Der mangler badmintontrænere, så børn kan spille badminton lokalt i Frederiks.

**Fodboldudvalget ved Anders Bertel:**

* Børneholdene kører godt og næsten alle årgange har egne hold.
* Corona har ikke haft den store indflydelse.
* Serie 3 holdet er ved at indlemme U19 spillere.
* Energi Viborg arbejder fortsat på stadion, hvorfor kampene desværre fortsat skal afvikles på kunstgræsbanen.
* Årshjuls- og multibanearbejde pågår.

**Motionsudvalget ved Morgan Hill:**

* Der er indkøbt 2 cykler, som potentielle medlemmer kan låne og deltage på.
* MTB kører så længe der er lyst udenfor og indtil mørket stopper dem.
* Gå og løb foregår hele året, men der er plads til flere medlemmer.
* Motion hygger sig også med sommerafslutninger, julefrokost og andre arrangementer.
* Motion og gymnastik afholdte ”start” ifm. MTB hærvejsløbet.

**Svømmeudvalget ved Anders Detlefsen:**

* Der har været svømmeweekend med disko og leg i hallen.
* Julecup, hvor der blev svømmet stævner.
* ”Konkurrencehold” med masser af medaljer.
* Trænere lader sig uddanne – tilvejebringer en kvalitet i træningen.

**60+ ved Inge-Lise Sterup:**

* +60 er kendetegnet ved højt humør og de mødes hver torsdag.
* 2022 bar præg af et stabilt medlemstal.
* Dans blev forsøgt, men var ikke rigtig et hit.
* Stjernetræf som favner alle
* Tur til Læsø med 52 deltagere.
* Pt. 80 medlemmer – men med plads til flere.
* Støtter cafeteriet ved at mødes der.

**Esportsudvalget ved Johan Leth Andersen:**

* Esport kører godt. Der er gang i både børnehold og LAN-parties.
* Børneholdene er begyndt at deltage i Fortnite-turneringer, hvor der også vindes medaljer.
* Målet er at opbygge et større samarbejde med andre esport-foreninger.
* Oldboys har vundet 3 pokaler i CSGO.
* Esportlokalet har fået en større ”opgradering”.

**Fremtiden for AIF – 2022 ved formanden:**

* Fortsætte foreningsudviklingen – bl.a. ved multibane, padeltennis og frivillighedsstrategi.
* Nye idéer rammer tit en mur, da der mangler hænder. Vi, som forening, mangler frivillige.
* Når man snakker med medlemmer og forældre, vil de som regel gerne hjælpe – og derfor skal vi konkretisere vores opgaver, nedbryde opgaver i mindre opgaver og finde de rigtige opgaver til de rigtige frivillige.   
  Bestyrelsen var på tur til Slettestrand for at diskutere frivillighedsstrategi. Det var en blanding af møder og fysiske- og mentale aktiviteter – og bl.a. ”skovbadning”.  
  En ny strategi blev udviklet – en strategi der kræver mod og som vil omvende 1300 medlemmer til 1300 frivillige. Alle opgaver skal grundigt beskrives og puttes i et årshjul – og herefter skal man ved tilmelding til en aktivitet også vælge, hvornår man vil hjælpe som frivillig.   
  Det vil være vigtigt, at man – især overfor de nye frivillige – viser, hvor fedt det er at være frivillig i AIF. Frivillighed er en særlig ting for Danmark og på Alheden vil vi gå forrest.

**4: Regnskab 2022 ved Jette Schmidt:**Regnskabet i tal og posteringer blev udleveret på generalforsamlingen og kan ved henvendelse udleveres af Jette Schmidt.

**Regnskab 2022 - Bemærkninger:**

* 2022 bestod af 1438 medlemmer.
* Vi er blevet rigtig gode til at uddanne – og uddannelse fordrer, at folk har lyst til at være frivillige. Vi opfordrer kun til, at flere tager på uddannelse.
* Medlemstilskud fra kommunen kr. 144.645,-
* Børne- og ungdomsfond har indsamlet kr. 28.339,-
* Sponsorindtægter kr. 213.000,-
* Tilskud fra diverse puljer kr. 89.184,-.
* Vi har også været ramt af energipriser – og både stadion og klubhus har været præget af merudgifter.
* Posten ”klubhus, kaffe mv.” skyldes en gammel regning fra 2021, som først blev bogført i 2022.
* Kunstgræsbanen har været meget lejet ud i 2022 – den har indbragt 64.000,-, men den forventes at falde næste år, da Stoholm nu har fået egen bane.
* Målaktier udbydes fortsat – der er plads til flere. I 2022 kom vi op på maksbeløb på 250,- pr. aktie.
* Renterne stiger også, og i renteudgifter i 2022 har vi betalt ca. 7000.
* Jette takker for et godt samarbejde med alle i idrætsforeningen.

Der var ingen spørgsmål eller kommentarer til regnskabet.

**5: Behandling af indkomne forslag**:

Ingen indkomne forslag.

**6: Valg af formand, udvalg, revisorer og suppleanter:**

* På valg for FU er:
  + Jonas Jordalen og Hanne Koue Johansen
* Opstillede kandidater er **(VEDTAGET)**:
  + Jonas Jordalen
  + Tina Brandt
* Suppleanter til FU **(VEDTAGET)**:
  + Johan Leth Andersen og Rikke Skov Østergaard.
* Revisorer **(VEDTAGET)**:
  + Flemming Damgaard udtræder.
  + Inga Bräuner træder til.
* Håndbold:
  + Der mangler udvalgsmedlemmer.
* Svømning:
  + Tanja indtræder i udvalget.
* Badminton:
  + Der mangler udvalgsmedlemmer.
* Gymastik:
  + Henrik Mortensen overtager formandsposten for Pia.
* Motion:
  + Morgan aftræder som formand og Jesper Rasmussen overtager.
* 60+
  + Benny Johansen indtræder i udvalget.
* eSport
  + Johan Andersen aftræder som formand og Heine Nielsen overtager.

**7: Eventuelt**:

Kommentar fra Svend Saabye:   
*Har tit stået i nogle situationer, bl.a. multibane og kunstgræsbane, hvor folk melder afbud fordi ”de skal passe børn”. Svend minder om, det også er børnenes idrætsforening og at man gerne må tage børnene med. Det vi gør er (især) for børnenes skyld. Børnene skal lære, at frivillighed er hyggeligt og det skal vi lære dem tidligt.*

Der blev spurgt til status og formål med multibane. Svend kunne meddele, at udgravning startede i november 2022 og flere lokale forretninger har bidraget til projektet. Der er lagt fliser, grus mv. og der er klar til at A-Sport kan gå i gang med opbygningen.   
Jonas supplerer med, at to ildsjæle fra fodboldudvalget har sat gang i projektet. Jonas forklarer, at økonomien omkring multibanen er for god til ikke at hoppe på tilbuddet. Der vil være mulighed for bl.a. fodtennis og basketball. Unge mennesker besøger vores områder og for at tilgodese beboerne omkring klubhuset og multibanen, har man haft nogle gode dialoger omkring hvordan, man kan anlægge og bruge en multibane uden det vil genere de omkringboende. Der vil bl.a. være lys på timer for at forhindre, det bliver brugt hele døgnet og samtidig er der installeret overvågning på området for at tilsikre, det bliver et godt sted at komme, hvor folk opfører sig pænt.